title: Cinneadh Cur Chun Feidhme (CBES) 2022/242 ón gComhairle an 21 Feabhra 2022 lena gcuirtear chun feidhme Cinneadh 2013/255/CBES a bhaineann le bearta sriantacha i gcoinne na Siria

text:
                  21.2.2022

                  GA

                  Iris Oifigiúil an Aontais Eorpaigh

                  L 40/26

         CINNEADH CUR CHUN FEIDHME (CBES) 2022/242 ÓN gCOMHAIRLE
         an 21 Feabhra 2022
         lena gcuirtear chun feidhme Cinneadh 2013/255/CBES a bhaineann le bearta sriantacha i gcoinne na Siria
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 31(2) de,
         Ag féachaint do Chinneadh 2013/255/CBES ón gComhairle an 31 Bealtaine 2013 a bhaineann le bearta sriantacha i gcoinne na Siria (1), agus go háirithe Airteagal 30(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 1 Lúnasa 2011, cuireadh Mohammed Makhlouf le liosta na ndaoine agus na n-eintiteas atá faoi réir bearta sriantacha de bhun Chinneadh Cur Chun Feidhme 2011/488/CBES ón gComhairle (2).

                     (2)

                     De bhun Chinneadh 2013/255/CBES, coinníodh Mohammed Makhlouf ar liosta na ndaoine agus na n-eintiteas atá faoi réir bearta sriantacha.

                     (3)

                     An 12 Meán Fómhair 2020, fuair Mohammed Makhlouf bás. Ós rud é gur baill de theaghlach Makhlouf iad a oidhrí uile, tá baol bunúsach ann go n-úsáidfear na sócmhainní arna bhfáil le hoidhreacht chun tacú le gníomhaíochtaí réimeas na Siria agus go rachaidh siad díreach isteach i seilbh an réimis, rud a d’fhéadfadh cur leis an gcur faoi chois le foréigean atá á dhéanamh ag an réimeas ar an bpobal sibhialtach.

                     (4)

                     I bhfianaise thromchúis na staide sa tSiria, agus aird againn ar an méid thuas, ba cheart cúigear ball breise de theaghlach Makhlouf a chur le liosta na ndaoine nádúrtha agus dlítheanacha, na n-eintiteas nó na gcomhlachtaí atá faoi réir bearta sriantacha in Iarscríbhinn I a ghabhann le Cinneadh 2013/255/CBES.

                     (5)

                     Ba cheart, dá bhrí sin, Cinneadh 2013/255/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear Iarscríbhinn I a ghabhann le Cinneadh 2013/255/CBES mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 21 Feabhra 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 147, 1.6.2013, lch. 14.

            (2)  Cinneadh Cur Chun Feidhme 2011/488/CBES ón gComhairle an 1 Lúnasa 2011 lena gcuirtear chun feidhme Cinneadh 2011/273/CBES a bhaineann le bearta sriantacha i gcoinne na Siria (IO L 199, 2.8.2011, lch. 74).

            IARSCRÍBHINN
            Cuirtear na hiontrálacha seo a leanas leis an liosta a leagtar amach i Roinn A (Daoine) d’Iarscríbhinn I a ghabhann le Cinneadh 2013/255/CBES:

                           Ainm

                           Faisnéis aitheantais

                           Cúiseanna

                           Dáta an liostaithe

                           “318.

                           Hala Tarif ALMAGHOUT
                           هلا طريف الماغوط

                           Inscne: Baineann
                           Dáta breithe: 30.6.1980 nó 30.7.1980.

                           Baintreach Mohammed Makhlouf. Ball de theaghlach Makhlouf.

                           21.2.2022

                           319.

                           Ghada Adib MHANNA
                           غاده أديب مهنا

                           Inscne: Baineann
                           Dáta breithe: 22.5.1948

                           Baintreach Mohammed Makhlouf. Ball de theaghlach Makhlouf.

                           21.2.2022

                           320

                           Shalaa Mohammed MAKHLOUF
                           شهلاء محمد مخلوف

                           Inscne: Baineann
                           Dáta breithe: 22.3.1967

                           Iníon Mohammed Makhlouf. Ball de theaghlach Makhlouf.

                           21.2.2022

                           321

                           Kinda Mohammed MAKHLOUF
                           كندا محمد مخلوف

                           Inscne: Baineann
                           Dáta breithe: 25.9.1977

                           Iníon Mohammed Makhlouf. Ball de theaghlach Makhlouf

                           21.2.2022

                           322.

                           Sara Mohammed MAKHLOUF
                           ساره محمد مخلوف

                           Inscne: Baineann
                           Dáta breithe: 27.8.1984

                           Iníon Mohammed Makhlouf. Ball de theaghlach Makhlouf.

                           21.2.2022”


title: Cinneadh Cur Chun Feidhme (AE) 2022/493 ón gCoimisiún an 21 Márta 2022 lena socraítear leithdháileadh críochnaitheach na cabhrach ón Aontas do na Ballstáit le haghaidh torthaí agus glasraí do scoileanna agus le haghaidh bainne do scoileanna le haghaidh na tréimhse ón 1 Lúnasa 2022 go dtí an 31 Iúil 2023 agus lena leasaítear Cinneadh Cur Chun Feidhme (AE) 2021/462 (a bhfuil fógra tugtha ina leith faoi dhoiciméad C(2022)1580)

text:
                  28.3.2022

                  GA

                  Iris Oifigiúil an Aontais Eorpaigh

                  L 100/55

         CINNEADH CUR CHUN FEIDHME (AE) 2022/493 ÓN gCOIMISIÚN
         an 21 Márta 2022
         lena socraítear leithdháileadh críochnaitheach na cabhrach ón Aontas do na Ballstáit le haghaidh torthaí agus glasraí do scoileanna agus le haghaidh bainne do scoileanna le haghaidh na tréimhse ón 1 Lúnasa 2022 go dtí an 31 Iúil 2023 agus lena leasaítear Cinneadh Cur Chun Feidhme (AE) 2021/462

               (a bhfuil fógra tugtha ina leith faoi dhoiciméad C(2022)1580)

         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1370/2013 ón gComhairle an 16 Nollaig 2013 lena gcinntear bearta i dtaca le cabhracha agus aisíocaíochtaí áirithe a shocrú a bhaineann le comheagrú na margaí i dtáirgí talmhaíochta (1), agus go háirithe Airteagal 5(6) de,
         De bharr an mhéid seo a leanas:

                     (1)

                     De bhun Airteagal 3 de Rialachán Cur Chun Feidhme (AE) 2017/39 ón gCoimisiún (2), na Ballstáit ar mian leo a bheith páirteach i scéim cabhrach an Aontais chun torthaí agus glasraí, bananaí agus bainne a sholáthar i bhforais oideachas (an scéim scoile), tá siad lena n-iarraidh ar chabhair ón Aontas a bhaineann leis an gcéad scoilbhliain eile a chur faoi bhráid an Choimisiún faoin 31 Eanáir gach bliain agus, más infheidhme, nuashonróidh siad an iarraidh ar chabhair ón Aontas a bhaineann leis an scoilbhliain reatha.

                     (2)

                     Chun cur chun feidhme éifeachtach na scéime scoile a áirithiú, ba cheart leithdháileadh na cabhrach ón Aontas i measc na mBallstát atá rannpháirteach le haghaidh torthaí agus glasraí do scoileanna agus le haghaidh bainne do scoileanna a shocrú ar bhonn na méideanna a léirítear san iarraidh ar chabhair ón Aontas ó na Ballstáit sin agus na haistrithe idir leithdháiltí táscacha na mBallstát dá dtagraítear in Airteagal 23a(4)(a) de Rialachán (AE) Uimh. 1308/2013 ó Pharlaimint na hEorpa agus ón gComhairle á gcur san áireamh (3).

                     (3)

                     Thug na Ballstáit uile fógra don Choimisiún maidir lena n-iarraidh ar chabhair ón Aontas le haghaidh na tréimhse ón 1 Lúnasa 2022 go dtí an 31 Iúil 2023, fógra lenar sonraíodh an méid cabhrach a iarradh le haghaidh torthaí agus glasraí do scoileanna nó le haghaidh bainne do scoileanna, nó le haghaidh an dá chuid den scéim. I gcás na Beilge, na Fraince, na Cipire agus na Sualainne, cuireadh na haistrithe idir na leithdháiltí táscacha san áireamh sna méideanna a iarradh.

                     (4)

                     Chun an úsáid is fearr is féidir a bhaint as acmhainneacht iomlán na gcistí atá ar fáil, ba cheart an chabhair a fhágtar gan iarraidh a ath-leithdháileadh ar na Ballstáit atá páirteach sa scéim scoile agus a léirítear ina n-iarraidh ar chabhair ón Aontas a dtoilteanas méid is mó ná an leithdháileadh táscach atá acu a úsáid, i gcás ina bhfuil acmhainní breise ar fáil.

                     (5)

                     San iarraidh ón tSualainn ar chabhair ón Aontas le haghaidh na tréimhse ón 1 Lúnasa 2022 go dtí an 31 Iúil 2023, lorgaíodh méid is lú ná an leithdháileadh táscach le haghaidh torthaí agus glasraí do scoileanna. Chuir na Ballstáit seo a leanas a dtoilteanas in iúl méid is mó ná an leithdháileadh táscach le haghaidh torthaí agus glasraí do scoileanna a úsáid: an Bhulgáir, an Chróit, an Danmhairg, an Eastóin, Éire, an Ghearmáin, an Iodáil, an Ísiltír, an Laitvia, an Liotuáin, Lucsamburg, an Ungáir, Málta, an Ostair, an Pholainn, an tSeicia, an tSlóivéin, an tSlóvaic agus an Spáinn. Níor lorg aon Bhallstát méid is lú ná an leithdháileadh táscach le haghaidh bainne do scoileanna.

                     (6)

                     Ar bhonn na faisnéise atá curtha in iúl ag na Ballstáit, ba cheart leithdháileadh críochnaitheach na cabhrach ón Aontas le haghaidh torthaí agus glasraí do scoileanna agus le haghaidh bainne do scoileanna le haghaidh na tréimhse ón 1 Lúnasa 2022 go dtí an 31 Iúil 2023 a shocrú.

                     (7)

                     Le Cinneadh Cur Chun Feidhme (AE) 2021/462 ón gCoimisiún (4) socraíodh leithdháileadh críochnaitheach na cabhrach ón Aontas le haghaidh torthaí agus glasraí do scoileanna agus le haghaidh bainne do scoileanna i measc na mBallstát ar mian leo a bheith páirteach sa scéim scoile le haghaidh na tréimhse ón 1 Lúnasa 2021 go dtí an 31 Iúil 2022. Rinne roinnt Ballstát a n-iarraidh ar chabhair ón Aontas a nuashonrú maidir leis an scoilbhliain sin. Chuir an Ghearmáin, an Spáinn agus an Ísiltír aistrithe in iúl idir leithdháileadh críochnaitheach na cabhrach ón Aontas le haghaidh torthaí agus glasraí do scoileanna agus an leithdháileadh críochnaitheach le haghaidh bainne do scoileanna. Lorg an Bheilg agus an Ísiltír méid is lú ná an leithdháileadh críochnaitheach le haghaidh torthaí agus glasraí do scoileanna agus/nó le haghaidh bainne do scoileanna. Chuir na Ballstáit seo a leanas a dtoilteanas in iúl méid is mó ná an leithdháileadh críochnaitheach le haghaidh torthaí agus glasraí do scoileanna agus/nó le haghaidh bainne do scoileanna a úsáid: an Danmhairg, an Eastóin, Éire, an Ghearmáin, an Laitvia, an Liotuáin, Lucsamburg, Málta, an Ostair, an tSeicia, an tSlóivéin, an Spáinn, an tSualainn,agus an Ungáir,

                     (8)

                     Dá bhrí sin, ba cheart Cinneadh Cur Chun Feidhme (AE) 2021/462 a leasú dá réir sin.

                     (9)

                     Tá na bearta dá bhforáiltear sa Chinneadh seo i gcomhréir le tuairim an Choiste um Chomheagrú na Margaí Talmhaíochta,

               TAR ÉIS AN CINNEADH SEO A GHLACADH:

            Airteagal 1
            Leagtar amach in Iarscríbhinn I leithdháileadh críochnaitheach na cabhrach ón Aontas le haghaidh torthaí agus glasraí do scoileanna agus le haghaidh bainne do scoileanna i measc na mBallstát atá páirteach sa scéim scoile le haghaidh na tréimhse ón 1 Lúnasa 2022 go dtí an 31 Iúil 2023.

            Airteagal 2
            Cuirtear an téacs a leagtar amach in Iarscríbhinn II a ghabhann leis an gCinneadh seo in ionad Iarscríbhinn I a ghabhann le Cinneadh Cur Chun Feidhme (AE) 2021/462.

            Airteagal 3
            Is chuig na Ballstáit a dhírítear an Cinneadh seo.

            Arna dhéanamh sa Bhruiséil, 21 Márta 2022.

                  Thar ceann an Choimisiúin

               Janusz WOJCIECHOWSKI

                  Comhalta den Choimisiún

            (1)  IO L 346, 20.12.2013, lch. 12.

            (2)  Rialachán Cur Chun Feidhme (AE) 2017/39 ón gCoimisiún an 3 Samhain 2016 lena leagtar síos rialacha maidir le cur i bhfeidhm Rialachán (AE) Uimh. 1308/2013 ó Pharlaimint na hEorpa agus ón gComhairle i dtaca le cabhair ón Aontas chun torthaí agus glasraí, bananaí agus bainne a sholáthar i bhforais oideachas (IO L 5, 10.1.2017, lch. 1).

            (3)  Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (IO L 347, 20.12.2013, lch. 671).

            (4)  Cinneadh Cur Chun Feidhme (AE) 2021/462 ón gCoimisiún an 15 Márta 2021 lena socraítear leithdháileadh críochnaitheach na cabhrach ón Aontas do na Ballstáit le haghaidh torthaí agus glasraí do scoileanna agus le haghaidh bainne do scoileanna le haghaidh na tréimhse ón 1 Lúnasa 2021 go dtí an 31 Iúil 2022 agus lena leasaítear Cinneadh Cur Chun Feidhme (AE) 2020/467 (IO L 92, 17.3.2021, lch. 1).

            IARSCRÍBHINN I
            Scoilbhliain 2022/2023

                        An Ballstát

                        Leithdháileadh críochnaitheach le haghaidh torthaí agus glasraí do scoileanna
                        in EUR

                        Leithdháileadh críochnaitheach le haghaidh bainne do scoileanna
                        in EUR

                        An Bheilg

                        3 405 460

                        1 613 199

                        An Bhulgáir

                        2 145 826

                        1 020 451

                        An tSeicia

                        3 209 788

                        1 600 707

                        An Danmhairg

                        1 855 060

                        1 460 645

                        An Ghearmáin

                        20 253 868

                        9 404 154

                        An Eastóin

                        450 380

                        700 309

                        Éire

                        1 811 303

                        900 398

                        An Ghréig

                        3 218 885

                        1 550 685

                        An Spáinn

                        13 292 411

                        6 302 784

                        An Fhrainc

                        17 990 469

                        17 123 194

                        An Chróit

                        1 390 541

                        800 354

                        An Iodáil

                        17 117 780

                        8 003 535

                        An Chipir

                        390 044

                        400 177

                        An Laitvia

                        648 466

                        700 309

                        An Liotuáin

                        922 651

                        1 032 456

                        Lucsamburg

                        295 111

                        193 000

                        An Ungáir

                        3 099 021

                        1 756 776

                        Málta

                        293 504

                        193 000

                        An Ísiltír

                        5 570 944

                        2 401 061

                        An Ostair

                        2 301 768

                        1 100 486

                        An Pholainn

                        11 941 071

                        10 204 507

                        An Phortaingéil

                        3 283 397

                        2 220 981

                        An Rómáin

                        6 866 848

                        10 399 594

                        An tSlóivéin

                        570 823

                        320 141

                        An tSlóvaic

                        1 752 965

                        900 398

                        An Fhionlainn

                        1 599 047

                        3 824 689

                        An tSualainn

                        0

                        8 998 717

                           Iomlán

                           125 677 429

                           95 126 707

            IARSCRÍBHINN II

                     “IARSCRÍBHINN I
                     Scoilbhliain 2021/2022

                                 An Ballstát

                                 Leithdháileadh críochnaitheach le haghaidh torthaí agus glasraí do scoileanna
                                 in EUR

                                 Leithdháileadh críochnaitheach le haghaidh bainne do scoileanna
                                 in EUR

                                 An Bheilg

                                 3 230 459

                                 1 203 200

                                 An Bhulgáir

                                 2 145 718

                                 1 020 451

                                 An tSeicia

                                 3 226 951

                                 1 735 131

                                 An Danmhairg

                                 1 855 734

                                 1 534 837

                                 An Ghearmáin

                                 20 366 688

                                 9 383 750

                                 An Eastóin

                                 452 595

                                 717 717

                                 Éire

                                 1 821 202

                                 982 594

                                 An Ghréig

                                 3 218 885

                                 1 550 685

                                 An Spáinn

                                 13 201 323

                                 6 515 747

                                 An Fhrainc

                                 17 990 469

                                 17 123 194

                                 An Chróit

                                 1 390 733

                                 800 354

                                 An Iodáil

                                 17 125 311

                                 8 003 535

                                 An Chipir

                                 390 044

                                 400 177

                                 An Laitvia

                                 651 270

                                 723 117

                                 An Liotuáin

                                 926 264

                                 1 065 344

                                 Lucsamburg

                                 295 887

                                 198 000

                                 An Ungáir

                                 3 112 572

                                 1 864 327

                                 Málta

                                 294 025

                                 198 217

                                 An Ísiltír

                                 6 050 424

                                 1 520 849

                                 An Ostair

                                 2 312 457

                                 1 100 486

                                 An Pholainn

                                 11 944 322

                                 10 204 507

                                 An Phortaingéil

                                 3 283 397

                                 2 220 981

                                 An Rómáin

                                 6 866 848

                                 10 399 594

                                 An tSlóivéin

                                 570 670

                                 320 141

                                 An tSlóvaic

                                 1 760 660

                                 967 713

                                 An Fhionlainn

                                 1 599 047

                                 3 824 689

                                 An tSualainn

                                 0

                                 9 140 844

                                    Iomlán

                                    126 083 956

                                    94 720 180

               ”


title: Cinneadh Cur Chun Feidhme (AE) 2022/746 ón gCoimisiún an 13 Bealtaine 2022 maidir le bearta áirithe éigeandála a bhaineann le fiabhras Afracach na muc san Iodáil (a bhfuil fógra tugtha ina leith faoi dhoiciméad C(2022)3240) (An téacs Iodáilise amháin atá barántúil) (Téacs atá ábhartha maidir le LEE)

text:
                  16.5.2022

                  GA

                  Iris Oifigiúil an Aontais Eorpaigh

                  L 137/173

         CINNEADH CUR CHUN FEIDHME (AE) 2022/746 ÓN gCOIMISIÚN
         an 13 Bealtaine 2022
         maidir le bearta áirithe éigeandála a bhaineann le fiabhras Afracach na muc san Iodáil

               (a bhfuil fógra tugtha ina leith faoi dhoiciméad C(2022)3240)

         (An téacs Iodáilise amháin atá barántúil)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (“Dlí maidir le Sláinte Ainmhithe”) (1), agus go háirithe Airteagal 259(2) de,
         De bharr an mhéid seo a leanas:

                     (1)

                     Is galar víreasach tógálach é fiabhras Afracach na muc a bhíonn ar mhuc-ainmhithe atá ar coimeád agus ar mhuc-ainmhithe fiáine agus d’fhéadfadh tionchar tromchúiseach a bheith aige ar an daonra ainmhithe lena mbaineann agus ar bhrabúsacht na feirmeoireachta, rud a chuirfeadh isteach ar ghluaiseacht choinsíneachtaí na n-ainmhithe sin agus a dtáirgí laistigh den Aontas agus ar onnmhairí chuig tríú tíortha.

                     (2)

                     I gcás ráige d’fhiabhras Afracach na muc i measc muc-ainmhithe fiáine, tá riosca tromchúiseach ann go bhféadfadh an galar sin leathadh chuig muc-ainmhithe fiáine eile agus chuig bunaíochtaí muc-ainmhithe atá ar coimeád.

                     (3)

                     Le Rialachán Tarmligthe (AE) 2020/687 ón gCoimisiún (2) forlíontar na rialacha i dtaca le rialú na ngalar liostaithe dá dtagraítear in Airteagal 9(1), pointí (a), (b) agus (c) de Rialachán (AE) 2016/429, agus a shainmhínítear mar ghalair i gcatagóirí A, B agus C i Rialachán Cur Chun Feidhme (AE) 2018/1882 ón gCoimisiún (3). Go háirithe, déantar foráil in Airteagail 63 go 66 de Rialachán Tarmligthe (AE) 2020/687 maidir le bearta áirithe atá le glacadh i gcás dearbhú oifigiúil ar ráig galair i gcatagóir A i measc ainmhithe fiáine, lena n-áirítear fiabhras Afracach na muc i measc muc-ainmhithe fiáine. Leis na forálacha sin déantar foráil, go háirithe, maidir le crios ionfhabhtaithe a bhunú, maille le toirmisc ar ghluaiseachtaí ainmhithe fiáine de speicis liostaithe agus táirgí de bhunadh ainmhíoch díobh.

                     (4)

                     Le Rialachán Cur Chun Feidhme (AE) 2021/605 ón gCoimisiún (4) leagtar síos bearta speisialta rialaithe galar maidir le fiabhras Afracach na muc. Go háirithe, i gcás ráige den ghalar sin i measc muc-ainmhithe fiáine i limistéar de Bhallstát, déantar foráil le hAirteagal 3, pointe (b), den Rialachán Cur Chun Feidhme sin maidir le crios ionfhabhtaithe a bhunú i gcomhréir le hAirteagal 63 de Rialachán Tarmligthe (AE) 2020/687. Ina theannta sin, déantar foráil in Airteagal 6 den Rialachán Cur Chun Feidhme sin go bhfuil an limistéar sin le liostú mar chrios srianta II i gCuid II d’Iarscríbhinn I a ghabhann leis agus go bhfuil an limistéar ionfhabhtaithe, a bhunaítear i gcomhréir le hAirteagal 63 de Rialachán Tarmligthe (AE) 2020/687, le coigeartú gan mhoill chun go gcuimseofar ann, ar a laghad, an crios srianta II. Maidir leis na bearta rialaithe speisialta a bhaineann le fiabhras Afracach na muc a leagtar síos i Rialachán Cur Chun Feidhme (AE) 2021/605, áirítear leo, inter alia, toirmisc ar ghluaiseachtaí coinsíneachtaí de mhuc-ainmhithe a choimeádtar i gcriosanna srianta II agus a dtáirgí lasmuigh de na criosanna srianta sin.

                     (5)

                     Tar éis ráige d’fhiabhras Afracach na muc i muc-ainmhithe fiáine i mBardasacht na Róimhe san Iodáil, chuir an Ballstát sin an Coimisiún ar an eolas faoi stad fhiabhras Afracach na muc ina chríoch, agus, i gcomhréir le Rialachán Tarmligthe (AE) 2020/687 agus Rialachán Cur Chun Feidhme (AE) 2021/605, bhunaigh sé crios ionfhabhtaithe.

                     (6)

                     Glacadh Cinneadh Cur Chun Feidhme (AE) 2022/717 ón gCoimisiún (5) de dhroim na faisnéise a fuarthas ón mBallstáit sin maidir leis an ráig sin.

                     (7)

                     Ó bhí dáta glactha Chinneadh Cur Chun Feidhme (AE) 2022/717 ann, tá athrú tagtha ar an staid eipidéimeolaíoch san Iodáil maidir le fiabhras Afracach na muc i mBardasacht na Róimhe, agus dá réir sin, tá na bearta rialaithe is gá curtha chun feidhme ag an Iodáil, agus sonraí faireachais breise bailithe aici.

                     (8)

                     Chun suaitheadh gan ghá ar thrádáil laistigh den Aontas a chosc agus chun bacainní ar thrádáil ag tríú tíortha nach bhfuil údar leo a sheachaint, is gá an crios ionfhabhtaithe i dtaca le fiabhras Afracach na muc san Iodáil a shainaithint ar leibhéal an Aontais i gcomhar leis an mBallstát sin. Cuirtear san áireamh leis an gcrios ionfhabhtaithe sin an staid eipidéimeolaíoch atá ann faoi láthair san Iodáil.

                     (9)

                     Chun leathadh fhiabhras Afracach na muc a chosc, go dtí go liostófar an limistéar san Iodáil atá buailte ag an ráig seo a tharla le déanaí mar chrios srianta II i gCuid II d’Iarscríbhinn I a ghabhann le Rialachán Cur Chun Feidhme (AE) 2021/605, maidir leis na bearta rialaithe speisialta a bhaineann le fiabhras Afracach na muc a leagtar síos ann, a bhfuil feidhm acu maidir le gluaiseachtaí coinsíneachtaí de mhuc-ainmhithe a choimeádtar i gcriosanna srianta II agus a dtáirgí lasmuigh de na criosanna sin, ba cheart feidhm a bheith ag na bearta sin freisin maidir le gluaiseachtaí na gcoinsíneachtaí sin ón gcrios ionfhabhtaithe arna bhunú ag an Iodáil de dhroim na ráige sin a tharla le déanaí, chomh maith leis na bearta sin a leagtar síos in Airteagail 63 go 66 de Rialachán Tarmligthe (AE) 2020/687.

                     (10)

                     Dá réir sin, ba cheart an crios ionfhabhtaithe sin a liostú san Iarscríbhinn a ghabhann leis an gCinneadh seo agus ba cheart é a bheith faoi réir na bearta rialaithe speisialta a bhaineann le fiabhras Afracach na muc a bhfuil feidhm acu maidir le criosanna srianta II a leagtar síos i Rialachán (AE) 2021/605. Mar gheall ar an staid eipidéimeolaíoch nua seo a bhaineann le fiabhras Afracach na muc san Iodáil, áfach, agus an riosca láithreach méadaithe maidir le leathadh an ghalair á chur san áireamh, níor cheart gluaiseachtaí coinsíneachtaí de mhuc-ainmhithe a choimeádtar agus a dtáirgí ón gcrios ionfhabhtaithe chuig Ballstáit eile agus chuig tríú tíortha a údarú i gcomhréir leis an Rialachán Cur Chun Feidhme sin. Ba cheart ré an chriosúcháin sin a leagan síos sa Chinneadh seo freisin.

                     (11)

                     Dá bhrí sin, chun na rioscaí a eascróidh as an ráig d’fhiabhras Afracach na muc a tharla le déanaí i measc muc-ainmhithe fiáine san Iodáil a mhaolú, ba cheart foráil a dhéanamh sa Chinneadh seo nár cheart don Iodáil gluaiseachtaí coinsíneachtaí de mhuc-ainmhithe a choimeádtar sa chrios ionfhabhtaithe agus a dtáirgí chuig Ballstáit eile agus chuig tríú tíortha a údarú go dtí dáta dhul in éag an Chinnidh seo.

                     (12)

                     Dá réir sin, ba cheart an crios ionfhabhtaithe san Iodáil a bhunú láithreach agus a liostú san Iarscríbhinn a ghabhann leis an gCinneadh seo, agus ba cheart ré an chriosúcháin sin a shocrú.

                     (13)

                     Ina theannta sin, ba cheart Cinneadh Cur Chun Feidhme (AE) 2022/717 a aisghairm agus an Cinneadh seo a chur ina ionad.

                     (14)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN CINNEADH SEO A GHLACADH:

            Airteagal 1
            Áiritheoidh an Iodáil go mbunóidh údarás inniúil an Bhallstáit sin láithreach crios ionfhabhtaithe i dtaca le fiabhras Afracach na muc i gcomhréir le hAirteagal 63 de Rialachán Tarmligthe (AE) 2020/687 agus Airteagal 3, pointe (b) de Rialachán Cur Chun Feidhme (AE) 2021/605, agus go gcuimseofar ann, ar a laghad, na limistéir a liostaítear san Iarscríbhinn a ghabhann leis an gCinneadh seo.

            Airteagal 2
            Na bearta rialaithe speisialta a bhaineann le fiabhras Afracach na muc, bearta is infheidhme maidir le criosanna srianta II a leagtar síos i Rialachán Cur Chun Feidhme (AE) 2021/605, áiritheoidh an Iodáil go mbeidh feidhm acu sna limistéir a liostaítear mar chrios ionfhabhtaithe san Iarscríbhinn a ghabhann leis an gCinneadh seo, chomh maith leis na bearta sin a leagtar síos in Airteagail 63 go 66 de Rialachán Tarmligthe (AE) 2020/687.

            Airteagal 3
            Maidir le coinsíneachtaí de mhuc-ainmhithe a choimeádtar sna limistéir a liostaítear mar chrios ionfhabhtaithe san Iarscríbhinn agus de tháirgí de na hainmhithe sin, áiritheoidh an Iodáil nach n-údarófar iad le haghaidh gluaiseachtaí chuig Ballstáit eile agus chuig tríú tíortha.

            Airteagal 4
            Aisghairtear Cinneadh Cur Chun Feidhme (AE) 2022/717.

            Airteagal 5
            Beidh feidhm ag an gCinneadh seo go dtí an 31 Lúnasa 2022.

            Airteagal 6
            Is chuig Poblacht na hIodáile a dhírítear an Cinneadh seo.

            Arna dhéanamh sa Bhruiséil, 13 Bealtaine 2022.

                  Thar ceann an Choimisiúin

               Stella KYRIAKIDES

                  Comhalta den Choimisiún

            (1)  IO L 84, 31.3.2016, lch. 1.

            (2)  Rialachán Tarmligthe (AE) 2020/687 ón gCoimisiún an 17 Nollaig 2019 lena bhforlíontar Rialachán (AE) 2016/429 ó Pharlaimint na hEorpa agus ón gComhairle, maidir le rialacha i dtaca le galair liostaithe áirithe a chosc agus a rialú (IO L 174, 3.6.2020, lch. 64).

            (3)  Rialachán Cur Chun Feidhme (AE) 2018/1882 ón gCoimisiún an 3 Nollaig 2018 maidir le rialacha áirithe coisctheacha agus rialaithe galar a chur i bhfeidhm ar chatagóirí galar liostaithe agus lena mbunaítear liosta speiceas agus grúpaí speiceas a bhfuil riosca suntasach ag baint leo maidir le leathadh na ngalar liostaithe sin (IO L 308, 4.12.2018, lch. 21).

            (4)  Rialachán Cur Chun Feidhme (AE) 2021/605 ón gCoimisiún an 7 Aibreán 2021 lena leagtar síos bearta speisialta rialaithe maidir le fiabhras Afracach na muc (IO L 129, 15.4.2021, lch. 1).

            (5)  Cinneadh Cur Chun Feidhme (AE) 2022/717 ón gCoimisiún an 6 Bealtaine 2022 maidir le bearta áirithe eatramhacha éigeandála a bhaineann le fiabhras Afracach na muc san Iodáil (IO L 133, 10.5.2022, lch. 42).

            IARSCRÍBHINN

                        Limistéir a bunaíodh mar an crios ionfhabhtaithe san Iodáil dá dtagraítear in Airteagal 1

                        An dáta a mbeidh deiridh leis an infheidhmeacht

                        Limistéar Bhardasacht na Róimhe leis
                        na teorainneacha seo a leanas:

                                    •

                                       Ó Dheas: Circonvallazione Clodia, Via Cipro, Via di San Tommaso D’Acquino, Via Arturo Labriola, Via Simone Simoni, Via Pietro De Cristofaro, Via Baldo Degli Ubaldi;

                                    •

                                       Siar ó Dheas: Via di Boccea chomh fada leis an gcrosbhealach le Via della Storta;

                                    •

                                       Siar-Siar ó Thuaidh: Via della Storta, Via Cassia (SS2) chomh fada leis an gcrosbhealach le Via Cassia Veientana (SR 2bis);

                                    •

                                       Soir ó Thuaidh: Via Cassia Veientana (SR 2bis) chomh fada leis an gcrosbhealach le Cuarbhóthar A90 (Grande Raccordo Anulare), Cuarbhóthar A90 chomh fada leis an gcrosbhealach le hAbhainn na Tibire;

                                    •

                                       Soir - Soir ó Dheas: Abhainn na Tibire.

                        31 Lúnasa 2022